એક સમય હતો જ્યારે આવા સંવાદ વખતે પૂછનારાના મોં પર વિચિત્ર ભાવ આવી જતો અને ચેતનાબહેન પણ સહેજ ઝંખવાણાં પડી જતાં. આજે જ્યારે આ સંવાદના અંતે પ્રશ્નકર્તાને ખબર પડે કે એ ઢોલી દીકરો નૈતિક નાગડા છે ત્યારે તેના ચહેરા પર ચમક આવી જાય છે અને માની છાતી પણ જવાબ આપતાં ગજગજ ફૂલે છે. આ ફરક પડ્યો છે છેલ્લાં પાંચથી સાત વષોર્માં. મુંબઈની વિવિધ નવરાત્રિઓમાં ઢોલની થાપે તરખાટ મચાવતા ૨૮ વર્ષના તરવરિયા યુવાન નૈતિક નાગડાને હવે તો ગરબારસિયાઓએ દાંડિયાકિંગનું હુલામણું નામ આપ્યું છે. જોકે એ પહેલાંની તેની સફર ઘણી જ કઠિન રહી છે. સંજોગો અને સંઘષોર્થી હારવાને બદલે નૈતિકે પોતાના પૅશનને જ ફૉલો કર્યું છે અને એમાં એક પછી એક શિખરો સર કરીને આજે તે લાખો દાંડિયારસિકોનાં દિલ પર રાજ કરે છે.